“ અત્યારથી તૈયારી કરું છું સાહેબ!! વહેલી સવારે જ મારા ઇંટોના ભઠ્ઠાની આજુબાજુ વીસ ચક્કર દોડી ને કાપું છું. બેય હાથમાં એક એક ઇંટો રાખીને સાંજે પાંચ કિલોમીટર ચાલવા જાવ છું મારા ભઈલા સાથે. સવારમાં ગોળ અને ચણાનો જ નાસ્તો કરું છું. ગ્રાઉન્ડમાં તો હું સો ટકા પાસ થઇ જવાની અત્યારથી જ.. અને હજુ ત્રણ વરસનો સમય છે .અંગ્રેજી અને ઇતિહાસનો અભ્યાસ બરાબર કરીશ , પ્રજાપતિની દીકરી છું એટલે ગણિતતો પાવરફુલ જ છે . જનરલ નોલેજ માટે પણ તૈયારી શરુ જ છે” છાયા બોલતી હતી અમે બધા સાંભળતાં હતા. ગાડી હવે રાણપુર વટાવીને સુરેન્દ્રનગર તરફ આગળ વધી ગઈ હતી.